title: Sklep Sveta (EU) 2015/2037 z dne 10. novembra 2015 o pooblastitvi držav članic, da v interesu Evropske unije ratificirajo Protokol iz leta 2014 h Konvenciji Mednarodne organizacije dela o prisilnem ali obveznem delu iz leta 1930 glede zadev na področju socialne politike

text:
               14.11.2015

               SL

               Uradni list Evropske unije

               L 298/23

         SKLEP SVETA (EU) 2015/2037
   z dne 10. novembra 2015
   o pooblastitvi držav članic, da v interesu Evropske unije ratificirajo Protokol iz leta 2014 h Konvenciji Mednarodne organizacije dela o prisilnem ali obveznem delu iz leta 1930 glede zadev na področju socialne politike
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 153(2), v povezavi s točkama (a) in (b) člena 153(1) ter členom 218(6)(a)(v) Pogodbe,
   ob upoštevanju predloga Evropske komisije,
   ob upoštevanju odobritve Evropskega parlamenta,
   ob upoštevanju naslednjega:

               (1)

               Unija spodbuja ratifikacijo mednarodnih konvencij o delu, ki jih je Mednarodna organizacija dela (MOD) opredelila kot aktualne, da bi prispevala k prizadevanjem Unije za spodbujanje človekovih pravic in dostojnega dela za vse ter za odpravo trgovine z ljudmi znotraj in zunaj Unije. Varstvo temeljnih načel in pravic pri delu je ključni vidik navedene spodbude.

               (2)

               Konvencija Mednarodne organizacije dela o prisilnem ali obveznem delu iz leta 1930, ki jo dopolnjuje Protokol iz leta 2014, je ena od temeljnih konvencij MOD in vpliva na pravila, ki se nanašajo na temeljne delovne standarde.

               (3)

               Nekatera pravila Protokola iz leta 2014 h Konvenciji Mednarodne organizacije dela o prisilnem ali obveznem delu iz leta 1930 (v nadaljnjem besedilu: Protokol) spadajo v pristojnost Unije v skladu s členom 153(2) Pogodbe o delovanju Evropske unije (PDEU). Zlasti so nekatera pravila Protokola že zajeta v pravnem redu Unije na področju socialne politike. V zvezi s tem se zlasti člen 1(1), člen 2(a) in člen 2(d) Protokola nanašajo na zadeve, ki so urejene z Direktivo Sveta 91/533/EGS (1), Direktivo 2008/104/ES Evropskega parlamenta in Sveta (2) ter direktivami o zdravju in varnosti pri delu, vključno z Direktivo Sveta 89/391/EGS (3), Direktivo 2003/88/ES Evropskega parlamenta in Sveta (4), Direktivo Sveta 94/33/ES (5) in Direktivo Sveta 92/85/EGS (6).

               (4)

               Člen 19(4) Ustave MOD o sprejetju in ratifikaciji konvencij se podobno uporablja za protokole, ki so zavezujoči mednarodni sporazumi, ki jih je treba ratificirati in so povezani s konvencijami.

               (5)

               Unija ne more ratificirati Protokola, saj so lahko njegove pogodbenice samo države.

               (6)

               Države članice bi bilo zato treba pooblastiti, da ratificirajo Protokol, pri čemer delujejo skupno v interesu Unije, glede tistih delov Protokola, ki sodijo v pristojnost Unije v skladu s členom 153(2) PDEU.

               (7)

               Deli Protokola, ki se ne nanašajo na socialno politiko in so v pristojnosti Unije, bodo predmet sklepa, ki bo sprejet vzporedno s tem sklepom –

         SPREJEL NASLEDNJI SKLEP:
   Člen 1
   Države članice so pooblaščene, da ratificirajo Protokol iz leta 2014 h Konvenciji Mednarodne organizacije dela o prisilnem ali obveznem delu iz leta 1930, kar zadeva dele, ki so na podlagi člena 153(2) PDEU v pristojnosti Unije.
   Člen 2
   Države članice bi si morale prizadevati sprejeti potrebne ukrepe za deponiranje listin o ratifikaciji Protokola pri generalnem direktorju Mednarodne organizacije dela čim prej, po možnosti do 31. decembra 2016.
   Člen 3
   Ta sklep je naslovljen na države članice.

      V Bruslju, 10. novembra 2015

            Za Svet

            Predsednik

         P. GRAMEGNA

      (1)  Direktiva Sveta 91/533/EGS z dne 14. oktobra 1991 o obveznosti delodajalca, da zaposlene obvesti o pogojih, ki se nanašajo na pogodbo o zaposlitvi ali delovno razmerje (UL L 288, 18.10.1991, str. 32).

      (2)  Direktiva 2008/104/ES Evropskega parlamenta in Sveta z dne 19. novembra 2008 o delu prek agencij za zagotavljanje začasnega dela (UL L 327, 5.12.2008, str. 9).

      (3)  Direktiva Sveta 89/391/EGS z dne 12. junija 1989 o uvajanju ukrepov za spodbujanje izboljšav varnosti in zdravja delavcev pri delu (UL L 183, 29.6.1989, str. 1).

      (4)  Direktiva 2003/88/ES Evropskega parlamenta in Sveta z dne 4. novembra 2003 o določenih vidikih organizacije delovnega časa (UL L 299, 18.11.2003, str. 9).

      (5)  Direktiva Sveta 94/33/ES z dne 22. junija 1994 o varstvu mladih ljudi pri delu (UL L 216, 20.8.1994, str. 12).

      (6)  Direktiva Sveta 92/85/EGS z dne 19. oktobra 1992 o uvedbi ukrepov za spodbujanje izboljšav na področju varnosti in zdravja pri delu nosečih delavk in delavk, ki so pred kratkim rodile ali dojijo (deseta posebna direktiva v smislu člena 16(1) Direktive 89/391/EGS) (UL L 348, 28.11.1992, str. 1).


title: 2010/523/EU: Sklep Evropskega parlamenta z dne 5. maja 2010 o zaključku poslovnih knjig Evropske agencije za okolje za proračunsko leto 2008

text:
               25.9.2010

               SL

               Uradni list Evropske unije

               L 252/154

         SKLEP EVROPSKEGA PARLAMENTA
   z dne 5. maja 2010
   o zaključku poslovnih knjig Evropske agencije za okolje za proračunsko leto 2008
   (2010/523/EU)
   EVROPSKI PARLAMENT,
   ob upoštevanju končnih letnih računovodskih izkazov Evropske agencije za okolje za proračunsko leto 2008,
   ob upoštevanju poročila Računskega sodišča o letnih računovodskih izkazih Evropske agencije za okolje za proračunsko leto 2008, skupaj z odgovori agencije (1),
   ob upoštevanju priporočila Sveta z dne 16. februarja 2010 (5827/2010 – C7-0061/2010),
   ob upoštevanju člena 276 Pogodbe ES in člena 319 Pogodbe o delovanju Evropske unije,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185,
   ob upoštevanju Uredbe (ES) št. 401/2009 Evropskega parlamenta in Sveta z dne 23. aprila 2009 o Evropski agenciji za okolje in Evropskem okoljskem informacijskem in opazovalnem omrežju (3), zlasti člena 13,
   ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 (4), zlasti člena 94,
   ob upoštevanju člena 77 in Priloge VI Poslovnika,
   ob upoštevanju poročila Odbora za proračunski nadzor in mnenja Odbora za okolje, javno zdravje in varnost hrane (A7-0092/2010),

               1.

               odobri zaključek poslovnih knjig Evropske agencije za okolje za proračunsko leto 2008;

               2.

               naroči svojemu predsedniku, naj ta sklep posreduje izvršni direktorici Evropske agencije za okolje, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Jerzy BUZEK

            Generalni sekretar

         Klaus WELLE

      (1)  UL C 304, 15.12.2009, str. 60.

      (2)  UL L 248, 16.9.2002, str. 1.

      (3)  UL L 126, 21.5.2009, str. 13.

      (4)  UL L 357, 31.12.2002, str. 72.


title: Sklep Sveta z dne 21. septembra 2009 o podpisu v imenu Evropske unije in o začasni uporabi nekaterih določb sporazuma med Evropsko unijo, Islandijo in Norveško o uporabi nekaterih določb Sklepa Sveta 2008/615/PNZ o poglobitvi čezmejnega sodelovanja, zlasti na področju boja proti terorizmu in čezmejnemu kriminalu, in Sklepa Sveta 2008/616/PNZ o izvajanju Sklepa 2008/615/PNZ o poglobitvi čezmejnega sodelovanja, zlasti na področju boja proti terorizmu in čezmejnemu kriminalu, in priloge k temu Sklepu 2008/616/PNZ

text:
               31.12.2009

               SL

               Uradni list Evropske unije

               L 353/1

      SKLEP SVETA

   z dne 21. septembra 2009
   o podpisu v imenu Evropske unije in o začasni uporabi nekaterih določb sporazuma med Evropsko unijo, Islandijo in Norveško o uporabi nekaterih določb Sklepa Sveta 2008/615/PNZ o poglobitvi čezmejnega sodelovanja, zlasti na področju boja proti terorizmu in čezmejnemu kriminalu, in Sklepa Sveta 2008/616/PNZ o izvajanju Sklepa 2008/615/PNZ o poglobitvi čezmejnega sodelovanja, zlasti na področju boja proti terorizmu in čezmejnemu kriminalu, in priloge k temu Sklepu 2008/616/PNZ
   (2009/1023/PNZ)
   SVET EVROPSKE UNIJE JE –
   ob upoštevanju Pogodbe o Evropski uniji in zlasti členov 24 in 38 Pogodbe,
   ob upoštevanju naslednjega:

               (1)

               Islandija in Norveška sta s pismom predsedniku Sveta z dne 24. septembra 2008 oziroma 7. julija 2008 vložili prošnjo za pridružitev mehanizmom policijskega in pravosodnega sodelovanja med državami članicami Unije, vzpostavljenim s Sklepom Sveta 2008/615/PNZ z dne 23. junija 2008 o poglobitvi čezmejnega sodelovanja, zlasti na področju boja proti terorizmu in čezmejnem kriminalu (1), in Sklepom z dne 23. junija 2008 2008/616/PNZ o izvajanju Sklepa 2008/615/PNZ o poglobitvi čezmejnega sodelovanja, zlasti na področju boja proti terorizmu in čezmejnemu kriminalu (2), in Priloge k Sklepu.

               (2)

               Po pooblastilu predsedstvu z dne 24. oktobra 2008, ki sta mu pomagala Komisija in delegacija države članice, ki bo prevzela naslednje predsedstvo, so bila zaključena pogajanja z Islandijo in Norveško o Sporazumu o uporabi nekaterih določb Sklepa Sveta 2008/615/PNZ o poglobitvi čezmejnega sodelovanja, zlasti na področju boja proti terorizmu in čezmejnemu kriminalu, in Sklepa 2008/616/PNZ o izvajanju Sklepa Sveta 2008/615/PNZ o poglobitvi čezmejnega sodelovanja, zlasti na področju boja proti terorizmu in čezmejnemu kriminalu, in priloge k Sklepu 2008/616/PNZ („Sporazum“).

               (3)

               S pridržkom njegove poznejše sklenitve bi bilo treba Sporazum, ki je bil parafiran 28. novembra 2008 v Bruslju, podpisati, priloženo izjavo pa odobriti.

               (4)

               Sporazum določa začasno uporabo nekaterih njegovih določb. Dokler niso zaključeni postoki za njegovo formalno sklenitev in dokler sporazum ne začne veljati, je primerno, da se te določbe uporabljajo začasno –

         SKLENIL:
   Člen 1
   Podpis Sporazuma se, s pridržkom njegove sklenitve, odobri v imenu Evropske unije.
   Besedilo Sporazuma je priloženo temu sklepu.
   Člen 2
   Izjavo, priloženo k temu sklepu, se odobri v imenu Evropske unije.
   Člen 3
   Predsednik Sveta je pooblaščen, da imenuje osebo(-e), pooblaščeno(-e), da v imenu Evropske unije podpiše(-jo) Sporazum, s pridržkom njegove sklenitve.

      V Bruslju, 21. septembra 2009

            Za Svet

            Predsednik

         T. BILLSTRÖM

      (1)  UL L 210, 6.8.2008, str. 1.

      (2)  UL L 210, 6.8.2008, str. 12.

         SPORAZUM

      med Evropsko unijo ter Islandijo in Norveško o uporabi nekaterih določb Sklepa Sveta 2008/615/PNZ o poglobitvi čezmejnega sodelovanja, zlasti na področju boja proti terorizmu in čezmejnemu kriminalu, in Sklepa 2008/616/PNZ o izvajanju Sklepa Sveta 2008/615/PNZ o poglobitvi čezmejnega sodelovanja, zlasti na področju boja proti terorizmu in čezmejnemu kriminalu, in priloge k Sklepu 2008/616/PNZ
      EVROPSKA UNIJA
      na eni strani ter
      ISLANDIJA
      in
      NORVEŠKA
      na drugi strani,
      v nadaljnjem besedilu „pogodbenice“, SO SE –
      V ŽELJI izboljšati policijsko in pravosodno sodelovanje med državami članicami Evropske unije ter Islandijo in Norveško, brez poseganja v pravila o varstvu osebne svobode;
      GLEDE NA TO, da so sedanji odnosi med pogodbenicami, zlasti v okviru Sporazuma med Svetom Evropske unije ter Republiko Islandijo in Kraljevino Norveško o pridružitvi teh dveh držav k uporabi, izvajanju in razvoju schengenskega pravnega reda, dokaz tesnega sodelovanja pri preprečevanju kriminala;
      POUDARJAJOČ dejstvo, da je v skupnem interesu pogodbenic, da se policijsko sodelovanje med državami članicami Evropske unije ter Islandijo in Norveško odvija na učinkovit in hiter način, ki je v skladu s temeljnimi načeli njihovih nacionalnih pravosodnih sistemov, ter ob spoštovanju pravic posameznika in načel Evropske konvencije o varstvu človekovih pravic in temeljnih svoboščin, podpisane 4. novembra 1950 v Rimu;
      ZAVEDAJOČ SE, da so v Okvirnem sklepu Sveta 2006/960/PNZ z dne 18. decembra 2006 o poenostavitvi izmenjave informacij in obveščevalnih podatkov med organi kazenskega pregona držav članic Evropske unije (1) že določena pravila, ki organom kazenskega pregona držav članic Evropske unije ter Islandije in Norveške omogočajo, da si učinkovito in hitro izmenjujejo informacije in obveščevalne podatke pri preiskovanju kaznivih dejanj ali zbiranju obveščevalnih podatkov v kazenskih zadevah;
      ZAVEDAJOČ SE, da je hitra in učinkovita izmenjava točnih informacij bistvena za spodbujanje učinkovitega mednarodnega sodelovanja na tem področju. Zato je treba uvesti postopke za spodbujanje hitre, učinkovite in cenovno dostopne izmenjave podatkov. Zaradi skupne uporabe podatkov bi bilo treba v teh postopkih določiti odgovornost posameznih pogodbenic in vključiti ustrezna zagotovila glede točnosti in varnosti podatkov med prenosom in shranjevanjem ter načine za beleženje izmenjave podatkov in omejitve glede uporabe izmenjanih podatkov;
      UPOŠTEVAJOČ dejstvo, da Islandija in Norveška želita skleniti sporazum, ki jima bo v okviru medsebojnih odnosov in odnosov z državami članicami Evropske unije omogočal uporabo nekaterih določb Sklepa 2008/615/PNZ o poglobitvi čezmejnega sodelovanja, zlasti na področju boja proti terorizmu in čezmejnem kriminalu, in Sklepa 2008/616/PNZ o izvajanju Sklepa 2008/615/PNZ o poglobitvi čezmejnega sodelovanja, zlasti na področju boja proti terorizmu in čezmejnem kriminalu, in priloge k temu sklepu;
      KER je tudi po mnenju Evropske unije sklenitev takšnega sporazuma potrebna;
      POUDARJAJOČ dejstvo, da sedanji sporazum zato vključuje določbe, ki temeljijo na najpomembnejših določbah Sklepa 2008/615/PNZ in Sklepa 2008/616/PNZ, in Priloge k temu sklepu ter so namenjene boljši izmenjavi informacij, ki bo državam članicam Evropske unije ter Islandiji in Norveški omogočila vzajemno odobritev dostopa do avtomatiziranih zbirk podatkov o preiskavah DNK, avtomatiziranih sistemov daktiloskopske identifikacije in registrov vozil. V primeru podatkov iz nacionalnih zbirk podatkov o preiskavah DNK in avtomatiziranih sistemov daktiloskopske identifikacije bi moral sistem za iskanje zadetkov omogočiti državi, ki išče podatke, da v drugi fazi zaprosi državo, ki upravlja zbirko podatkov, za osebne podatke in da po potrebi zaprosi tudi za nadaljnje informacije prek postopkov za medsebojno pravno pomoč, zlasti postopkov, sprejetih v skladu z okvirnim sklepom 2006/960/PNZ;
      GLEDE NA TO, da bi s temi določbami bistveno pospešili obstoječe postopke, s katerimi države članice ter Islandija in Norveška lahko ugotavljajo, ali ima katera druga država na voljo informacije, ki jih potrebujejo, in katera je ta država članica;
      UPOŠTEVAJOČ dejstvo, da bo čezmejna primerjava podatkov odprla nove vidike v okviru boja proti kriminalu. Informacije, pridobljene s primerjavo podatkov, bodo omogočile nove pristope v preiskovalnih metodah in tako bistveno pomagale organom kazenskega pregona in sodnim organom v državah;
      GLEDE NA TO, da pravila temeljijo na povezovanju nacionalnih podatkovnih zbirk držav v mreže;
      KER bi bilo treba pod določenimi pogoji državam omogočiti zagotavljanje osebnih in neosebnih podatkov, da se izboljšata izmenjava informacij za preprečevanje kaznivih dejanj ter ohranjanje javnega reda in varnosti v povezavi z množičnimi prireditvami čezmejnih razsežnosti;
      ZAVEDAJOČ SE, da je poleg izboljšanja izmenjave informacij treba urediti tudi druge oblike tesnejšega sodelovanja med policijskimi organi, zlasti s skupnimi varnostnimi operacijami (npr. s skupnimi patruljami);
      GLEDE NA to, da mora biti tesnejše policijsko in pravosodno sodelovanje v kazenskih zadevah tesno povezano s spoštovanjem temeljnih pravic, zlasti pravice do spoštovanja zasebnosti in varstva osebnih podatkov, kar bi bilo treba zagotoviti s prilagojeno posebno ureditvijo varstva podatkov, ki bi morala biti zasnovana tako, da se upošteva posebna narava različnih oblik izmenjave podatkov. Pri tej ureditvi varstva podatkov bi bilo treba zlasti upoštevati posebno naravo čezmejnega spletnega dostopa do podatkovnih zbirk. Ker države, ki upravljajo zbirko podatkov, s spletnim dostopom ne morejo opraviti predhodnega preverjanja, bi bilo treba vzpostaviti sistem, s katerim bi zagotovili učinkovito naknadno spremljanje;
      GLEDE NA to, da sistem za iskanje zadetkov oblikuje strukturo primerjave anonimnih profilov, v okviru katere se dodatni osebni podatki izmenjajo šele po najdenem zadetku, pri čemer pošiljanje in prejem takšnih podatkov ureja nacionalna zakonodaja, tudi s predpisi o pravni pomoči. Takšna nastavitev zagotavlja ustrezen sistem varstva podatkov, kar pomeni, da pošiljanje osebnih podatkov drugi državi zahteva ustrezno raven varstva podatkov v državi prejemnici;
      GLEDE NA to, da se v okviru tesnejšega policijskega in pravosodnega sodelovanja izmenjujejo pomembne količine informacij in podatkov, je cilj tega sporazuma zagotoviti tudi ustrezno raven varstva podatkov. V sporazumu se upoštevajo raven varstva, ki je za obdelavo osebnih podatkov določena v Konvenciji Sveta Evrope z dne 28. januarja 1981 o varstvu posameznikov glede avtomatske obdelave osebnih podatkov in v njenem dodatnem protokolu z dne 8. novembra 2001, ter načela iz Priporočila Sveta Evrope št. R (87) 15 o uporabi osebnih podatkov v policijskem sektorju;
      NA PODLAGI medsebojnega zaupanja med državami članicami Evropske unije ter Islandijo in Norveško glede strukture in delovanja njihovih pravosodnih sistemov;
      ZAVEDAJOČ se dejstva, da se določbe dvostranskih in večstranskih konvencij še vedno uporabljajo za vse zadeve, ki niso vključene v ta sporazum –
      SO SE SPORAZUMELE O NASLEDNJEM:
      Člen 1
      Cilj in namen
      1.   V skladu z določbami tega sporazuma se v dvostranskih odnosih med Islandijo ali Norveško in posamezno državo članico Evropske unije ter v odnosih med Islandijo in Norveško uporabljajo določbe členov 1 do 24, člena 25(1), členov 26 do 32 in člena 34 Sklepa Sveta 2008/615/PNZ o poglobitvi čezmejnega sodelovanja, zlasti na področju boja proti terorizmu in čezmejnem kriminalu.
      2.   Ob upoštevanju določb tega sporazuma se v odnosih iz odstavka 1 uporabljajo določbe členov 1 do 19 in člena 21 Sklepa Sveta 2008/616/PNZ o izvajanju Sklepa 2008/615/PNZ o poglobitvi čezmejnega sodelovanja, zlasti na področju boja proti terorizmu in čezmejnem kriminalu, in priloge k temu sklepu razen točke 1 poglavja 4 te priloge.
      3.   V odnosih med državami članicami ter Islandijo in Norveško se uporabljajo tudi izjave, ki so jih države članice podale v skladu s Sklepi 2008/616/PNZ in 2008/615/PNZ.
      Člen 2
      Opredelitve pojmov
      V tem sporazumu:

                  1.

                  „pogodbenice“ pomeni Evropsko unijo ter Islandijo in Norveško;

                  2.

                  „država članica“ pomeni državo članico Evropske unije;

                  3.

                  „država“ pomeni državo članico, Islandijo ali Norveško.

            Člen 3
      Poenotena uporaba in razlaga
      1.   Da bi pogodbenice uresničile cilj, v skladu s katerim je treba zagotoviti čim bolj poenoteno uporabo in razlago določb iz člena 1, neprestano spremljajo razvoj sodne prakse Sodišča Evropskih skupnosti in razvoj sodne prakse pristojnih sodišč Islandije in Norveške, ki se nanaša na te določbe. V ta namen se vzpostavi mehanizem za zagotavljanje rednega sporočanja takšne sodne prakse.
      2.   Islandija in Norveška lahko predložita spise ali pisne ugotovitve Sodišču Evropskih skupnosti v primeru, da mu sodišče države članice v predhodno odločanje predloži vprašanje o razlagi katerih koli določb iz člena 1.
      Člen 4
      Reševanje sporov
      Kakršen koli spor med Islandijo ali Norveško in državo članico glede razlage ali uporabe tega sporazuma ali katerih koli določb iz člena 1 in njihovih sprememb lahko stranka v sporu predloži na srečanju predstavnikov vlad držav članic Evropske unije ter Islandije in Norveške, da bi ga čim prej rešili.
      Člen 5
      Spremembe
      1.   Če je potrebna sprememba določb Sklepa 2008/615/PNZ iz člena 1(1) ali/in sprememba določb Sklepa 2008/616/PNZ in priloge k temu sklepu iz člena 1(2) ter če se ta sprememba uporablja za pogodbenice, Evropska unija o njej čim prej obvesti Islandijo in Norveško ter zbere njune morebitne pripombe.
      2.   Depozitar takoj po sprejetju spremembe uradno obvesti Islandijo in Norveško o vseh spremembah določb Sklepa 2008/615/PNZ iz člena 1(1) in o vseh spremembah določb Sklepa 2008/616/PNZ in priloge k temu sklepu iz člena 1(2).
      Islandija in Norveška se neodvisno odločita o tem, ali bosta vsebino spremembe sprejeli in ali jo bosta izvajali v svojem notranjem pravnem redu. Te odločitve se sporočijo depozitarju v treh mesecih od datuma uradnega obvestila.
      3.   Če vsebina spremembe lahko zavezuje Islandijo ali Norveško šele potem, ko so izpolnjene ustavne zahteve, Islandija ali Norveška o tem obvestita depozitarja ob prejemu njegovega uradnega obvestila. Islandija in Norveška brez odlašanja ter najpozneje šest mesecev po uradnem obvestilu depozitarja pisno obvestita glede izpolnjevanja vseh ustavnih zahtev. Od datuma, določenega za začetek veljavnosti spremembe v zvezi z Islandijo in Norveško, in do obvestila o izpolnjevanju ustavnih zahtev Islandija in Norveška, če je mogoče, začasno uporabljata vsebino akta ali ukrepa.
      4.   Če Islandija ali Norveška ali nobena od njiju ne sprejme spremembe, se ta sporazum v državi ali državah, ki ne sprejmejo spremembe, začasno preneha uporabljati z dnem, ki je predviden za začetek izvajanja spremembe. Skliče se srečanje pogodbenic, da bi preučili vse možnosti za nadaljnjo uporabo Sporazuma, po potrebi ob upoštevanju enakosti zakonodaj. Začasna prekinitev se razveljavi takoj, ko zadevna država ali države sporočijo, da sprejme(-jo) spremembo, ali če se pogodbenice dogovorijo, da bodo sporazum ponovno začele uporabljati.
      5.   Če se v šestih mesecev po začetku prekinitve pogodbenice ne dogovorijo, da bodo Sporazum ponovno začele uporabljati, ta preneha veljati za državo, ki ni sprejela spremembe.
      6.   Odstavka 4 in 5 se ne uporabljata za spremembe poglavij 3, 4 in 5 Sklepa 2008/615/PNZ ali člena 17 Sklepa 2008/616/PNZ, za katere sta Islandija ali Norveška ali obe depozitarja uradno obvestili, da jih ne sprejmeta in sta za to navedli razloge. V tem primeru in brez poseganja v člen 10 se za državo ali države, ki so poslale uradno obvestilo, še naprej uporablja vsebina zadevnih določb v njihovi prejšnji različici.
      Člen 6
      Pregled
      Pogodbenice se dogovorijo o izvedbi skupnega pregleda tega sporazuma najpozneje v petih letih po začetku njegove veljavnosti. Pregledajo se zlasti praktično izvajanje, razlaga in razvoj Sporazuma, obravnavajo pa se lahko tudi vprašanja, kot so posledice nadaljnjega razvoja Evropske unije na področju tega sporazuma.
      Člen 7
      Razmerje do drugih pravnih instrumentov
      1.   Islandija in Norveška lahko še naprej uporabljata dvostranske ali večstranske sporazume ali dogovore o čezmejnem sodelovanju z državami članicami, ki veljajo na dan sprejetja tega sporazuma, če so ti sporazumi ali dogovori skladni s cilji tega sporazuma. Islandija in Norveška uradno obvestita depozitarja o sporazumih ali dogovorih, ki jih bosta še naprej uporabljali.
      2.   Islandija in Norveška lahko po začetku veljavnosti tega sporazuma sklepata ali uveljavljata dvostranske ali večstranske sporazume ali druge dogovore o čezmejnem sodelovanju z državami članicami, če ti sporazumi ali dogovori omogočajo razširitev ciljev tega sporazuma. Islandija in Norveška uradno obvestita depozitarja o vseh novih sporazumih ali dogovorih v treh mesecih po njihovem podpisu, o instrumentih, ki so že bili podpisani pred začetkom veljavnosti tega sporazuma, pa v treh mesecih po začetku njihove veljavnosti.
      3.   Sporazumi in dogovori iz odstavkov 1 in 2 ne smejo vplivati na odnose z državami, ki niso njihove podpisnice.
      4.   Ta sporazum ne posega v obstoječe sporazume o pravni pomoči ali vzajemnem priznavanju sodnih odločb.
      Člen 8
      Obvestila, izjave in začetek veljavnosti
      1.   Pogodbenice se medsebojno uradno obvestijo o zaključku postopkov, ki so potrebni, da lahko izrazijo soglasje glede zavezanosti k temu sporazumu.
      2.   Evropska unija lahko izrazi soglasje glede zavezanosti k temu sporazumu tudi, če odločitve iz člena 25(2) Sklepa 2008/615/PNZ še niso bile sprejete za vse države članice, za katere se ta določba uporablja.
      3.   Člen 5(1) in (2) se uporablja začasno od datuma podpisa tega sporazuma.
      4.   Rok treh mesecev, določen v zadnjem stavku člena 5(2) v zvezi s spremembami po podpisu tega sporazuma, a pred začetkom njegove veljavnosti, začne teči od dneva začetka veljavnosti tega sporazuma.
      5.   Med uradnim obveščanjem iz člena 1 in, če je tako določeno, kadar koli po njem Islandija in Norveška podata izjave, ki so predvidene v tem sporazumu.
      6.   Ta sporazum začne veljati med Evropsko unijo in Islandijo prvi dan tretjega meseca, ki sledi dnevu, ko generalni sekretar Sveta Evropske unije ugotovi, da so bili izpolnjeni vsi formalni pogoji v zvezi z soglašanjem, ki ga izrazita Evropska unija in Islandija ali se izrazi v njunem imenu.
      7.   Ta sporazum začne veljati med Evropsko unijo in Norveško prvi dan tretjega meseca, ki sledi dnevu, ko generalni sekretar Sveta Evropske unije ugotovi, da so bili izpolnjeni vsi formalni pogoji v zvezi z soglašanjem, ki ga izrazita Evropska unija in Norveška ali se izrazi v njunem imenu.
      8.   Takoj ko ta sporazum začne veljati med Evropsko unijo in Islandijo ter med Evropsko unijo in Norveško, začne veljati tudi med Islandijo in Norveško.
      9.   V skladu s tem sporazumom se osebni podatki lahko posredujejo šele potem, ko se v nacionalnem pravu držav, ki jih to pošiljanje zadeva, začnejo izvajati določbe poglavja 6 Sklepa 2008/615/PNZ.
      10.   Da bi preverili, ali to drži za Islandijo in Norveško, se izvedejo obisk za presojo in vrsta predhodnih preizkusov v skladu s pogoji in ureditvijo, ki so bili dogovorjeni s tema dvema državama in so podobni tistim, ki se sklenejo za države članice v okviru uporabe poglavja 4 priloge k Sklepu 2008/616/PNZ.
      Na podlagi celovitega ocenjevalnega poročila Svet soglasno določi datum ali datume, od katerih bodo lahko države članice Islandiji in Norveški pošiljale osebne podatke v skladu s tem sporazumom.
      Člen 9
      Pristop
      S pristopom novih držav članic k Evropski uniji se med temi novimi državami članicami ter Islandijo in Norveško oblikujejo pravice in obveznosti po tem sporazumu.
      Člen 10
      Odpoved sporazuma
      1.   Pogodbenice lahko kadar koli odpovejo ta sporazum. V primeru odpovedi s strani Islandije ali Norveške se ta sporazum še naprej uporablja med Evropsko unijo in državo, ki sporazuma ni odpovedala. Če Sporazum odpove Evropska unija, se le-ta razveljavi.
      2.   Odpoved Sporazuma v skladu z odstavkom 1 začne veljati šest mesecev po deponiranju uradnega obvestila o odpovedi Sporazuma.
      Člen 11
      Depozitar
      1.   Depozitar tega sporazuma je generalni sekretar Sveta Evropske unije.
      2.   Depozitar objavi vsa uradna obvestila v zvezi s tem sporazumom.

         Sestavljeno v Stockholmu, dne 26. novembra 2009 in v Bruseli, 30. novembra 2009, v enem izvodu v angleškem, bolgarskem, češkem, danskem, islandskem, estonskem, francoskem, finskem, grškem, irskem, islandskem, italijanskem, latvijskem, litovskem, madžarskem, malteškem, nemškem, nizozemskem, norveškem, poljskem, portugalskem, romunskem, slovaškem, slovenskem, španskem in švedskem jeziku, pri čemer so vse različice enako verodostojne.

            За Европейския съюз
            Por la Unión Europea
            Za Evropskou unii
            For den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l'Union européenne
            Thar ceann an Aontais Eorpaigh
            Per l'Unione europea
            Eiropas Savienības vārdā
            Europos Sajungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            På Europeiska unionens vägnar
            Fyrir hönd Evrópusambandsins
            For Den europeiske union

            За Република Исландия
            Por la República de Islandia
            Za Islandskou republiku
            For Republikken Island
            Für die Republik Island
            Islandi Vabariigi nimel
            Για την Δημοκρατία της Ισλανδίας
            For the Republic of Iceland
            Pour la République d'Islande
            Thar ceann Phoblacht na hĺoslainne
            Per la Repubblica d'Islanda
            Islandes Republikas vārdā
            Islandijos Respublikos vardu
            Az Izlandi Köztársaság részéről
            Għar-Repubblika ta' l-Islanda
            Voor de Republiek Ijsland
            W imieniu Republiki Islandii
            Pela República da Islândia
            Pentru Republica Islanda
            za Islandskú republiku
            Za Republiko Islandijo
            Islannin tasavallan puolesta
            På Republiken Islands vägnar
            Fyrir hönd lýðveldisins Íslands
            For Republikken Island

            За Кралство Норвегия
            Por el Reino de Noruega
            Za Norské království
            For Kongeriget Norge
            Für das Königreich Norwegen
            Norra Kuningriigi nimel
            Για το Βασίλειο της Νορβηγίας
            For the Kingdom of Norway
            Pour le Royaume de Norvège
            Thar ceann Ríocht na hIorua
            Per il Regno di Norvegia
            Norvēģijas Karalistes vārdā
            Norvegijos Karalystės vardu
            A Norvég Királyság részéről
            Għar-Renju tan-Norvegia
            Voor het Koninkrijk Noorwegen
            W imieniu Królestwa Norwegii
            Pelo Reino da Noruega
            Pentru Regatul Novegiei
            Za Nórske kráľovstvo
            Za Kraljevino Norveško
            Norjan kuningaskunnan puolesta
            På Konungariket Norges vägnar
            Fyrir hönd Konungsríkisins Noregs
            For Kongeriket Norge

         (1)  UL L 386, 29.12.2006, str. 89.

         IZJAVA, KI BO SPREJETA OB PODPISU SPORAZUMA
         Evropska unija ter Islandija in Norveška, podpisnice sporazuma o uporabi nekaterih določb Sklepa Sveta 2008/615/PNZ o poglobitvi čezmejnega sodelovanja, zlasti na področju boja proti terorizmu in čezmejnemu kriminalu, in Sklepa 2008/616/PNZ o izvajanju Sklepa Sveta 2008/615/PNZ o poglobitvi čezmejnega sodelovanja, zlasti na področju boja proti terorizmu in čezmejnemu kriminalu, in priloge k temu sklepu (v nadaljnjem besedilu: sporazum),
         izjavljajo:

                     Izmenjava podatkov o profilih DNK in daktiloskopskih odtisih ter iz registrov vozil zahteva, da Islandija in Norveška za vsako od teh kategorij vzpostavita dvostranske odnose z vsako posamezno državo članico.

                     Da se to olajša, se Islandiji in Norveški pošljejo vsi razpoložljivi dokumenti, posebna programska oprema in seznam uporabnih točk za stike.

                     Islandija in Norveška lahko vzpostavita neuraden partnerski odnos z državami članicami, ki so že začele izvajati tovrstno izmenjavo, da bi si lahko delile pridobljene izkušnje in tako imele dostop do praktične in strokovne pomoči.

                     Podrobnosti takšnih partnerstev se uredijo v neposrednem sporazumu med zadevnimi državami.

                     Islandski in norveški strokovnjaki lahko kadar koli navežejo stike s predsedstvom Sveta in/ali Komisijo ter/ali priznanimi strokovnjaki na področjih, za katere želijo pridobiti informacije, pojasnila ali drugačno pomoč.

                     Prav tako pa lahko tudi Komisija na enak način stopi v stik z Islandijo in Norveško, če pripravlja predloge ali sporočila, zaradi katerih je v stiku z državami članicami.

                     Islandski in norveški strokovnjaki so lahko povabljeni k sodelovanju na sestankih ad hoc skupine, v okviru katere strokovnjaki iz držav članic razpravljajo o različnih tehničnih vidikih izmenjave podatkov, povezanih s profili DNK ali daktiloskopskimi odtisi, ali iz registrov vozil ter ki neposredno zadevajo uporabo zgoraj navedenih sklepov Sveta v Islandiji in na Norveškem.


title: Sklep Evropske centralne banke (EU) 2016/244 z dne 18. decembra 2015 o spremembi Sklepa ECB/2010/10 o neizpolnjevanju zahtev za statistično poročanje (ECB/2015/50)

text:
               20.2.2016

               SL

               Uradni list Evropske unije

               L 45/13

         SKLEP EVROPSKE CENTRALNE BANKE (EU) 2016/244
   z dne 18. decembra 2015
   o spremembi Sklepa ECB/2010/10 o neizpolnjevanju zahtev za statistično poročanje (ECB/2015/50)
   SVET EVROPSKE CENTRALNE BANKE JE –
   ob upoštevanju Statuta Evropskega sistema centralnih bank in Evropske centralne banke ter zlasti členov 5.1 in 34.1 Statuta,
   ob upoštevanju Uredbe Sveta (ES) št. 2533/98 z dne 23. novembra 1998 o zbiranju statističnih informacij s strani Evropske centralne banke (1) in zlasti člena 7 Uredbe,
   ob upoštevanju Uredbe Sveta (ES) št. 2532/98 z dne 23. novembra 1998 o pooblastilih Evropske centralne banke za nalaganje sankcij (2) in zlasti člena 6(2) Uredbe,
   ob upoštevanju Uredbe Evropske centralne banke (ES) št. 2157/1999 z dne 23. septembra 1999 o pooblastilih Evropske centralne banke za nalaganje sankcij (ECB/1999/4) (3),
   ob upoštevanju naslednjega:

               (1)

               Sklep ECB/2010/10 (4) je treba uskladiti s spremembami Uredbe (EU) št. 1071/2013 Evropske centralne banke (ECB/2013/33) (5) in Uredbe (EU) št. 1072/2013 Evropske centralne banke (ECB/2013/34) (6).

               (2)

               Poleg tega bi morali postopek za zbiranje informacij o kršitvah in naložitev sankcij, določen v Sklepu ECB/2010/10, uporabiti tudi v primerih neizpolnjevanja na podlagi Uredbe (EU) št. 1073/2013 Evropske centralne banke (ECB/2013/38) (7), Uredbe (EU) št. 1074/2013 Evropske centralne banke (ECB/2013/39) (8) in Uredbe (EU) št. 1075/2013 Evropske centralne banke (ECB/2013/40) (9), saj se je ta postopek izkazal kot učinkovit instrument pri obravnavanju neizpolnjevanja zahtev za statistično poročanje, do katerega lahko pride tudi v povezavi z navedenimi uredbami –

         SPREJEL NASLEDNJI SKLEP:
   Člen 1
   Sklep ECB/2010/10 se spremeni:

               1.

               v členu 1 se točka 2 nadomesti z naslednjim:

                           „2.

                           ‚denarna finančna institucija‘ (MFI) pomeni enako kakor v členu 1 Uredbe (EU) št. 1071/2013 Evropske centralne banke (ECB/2013/33) (10);

                  (10)  Uredba (EU) št. 1071/2013 Evropske centralne banke z dne 24. septembra 2013 o bilanci stanja sektorja denarnih finančnih institucij (ECB/2013/33) (UL L 297, 7.11.2013, str. 1).“;"

               2.

               v členu 1 se doda naslednja opredelitev pojma:

                           „7.

                           ‚investicijski sklad‘ pomeni enako kakor v členu 1 Uredbe (EU) št. 1073/2013 Evropske centralne banke (ECB/2013/38) (11);

                  (11)  Uredba (EU) št. 1073/2013 Evropske centralne banke z dne 18. oktobra 2013 o statistiki sredstev in obveznosti investicijskih skladov (ECB/2013/38) (UL L 297, 7.11.2013, str. 73).“;"

               3.

               v členu 1 se doda naslednja opredelitev pojma:

                           „8.

                           ‚poštna žiro institucija‘ pomeni enako kakor v členu 1 Uredbe (EU) št. 1074/2013 Evropske centralne banke (ECB/2013/39) (12);

                  (12)  Uredba (EU) št. 1074/2013 Evropske centralne banke z dne 18. oktobra 2013 o zahtevah za statistično poročanje poštnih žiro institucij, ki sprejemajo vloge od rezidentov euroobmočja, ki niso denarne finančne institucije (ECB/2013/39) (UL L 297, 7.11.2013, str. 94).“;"

               4.

               v členu 1 se doda naslednja opredelitev pojma:

                           „9.

                           ‚družba, ki se ukvarja s prenosom finančnih sredstev in je vključena v transakcije listinjenja‘ (DPFS) pomeni enako kakor v členu 1 Uredbe (EU) št. 1075/2013 Evropske centralne banke (ECB/2013/40) (13).

                  (13)  Uredba (EU) št. 1075/2013 Evropske centralne banke z dne 18. oktobra 2013 o statistiki sredstev in obveznosti družb, ki se ukvarjajo s prenosom finančnih sredstev in so vključene v transakcije listinjenja (ECB/2013/40) (UL L 297, 7.11.2013, str. 107).“;"

               5.

               v členu 2 se odstavek 1 nadomesti z naslednjim:
               „1.   ECB in NCB spremljajo, ali poročevalske enote izpolnjujejo zahtevane minimalne standarde za izpolnjevanje obveznosti poročanja, kakor so določeni v Prilogi IV k Uredbi (EU) št. 1071/2013 (ECB/2013/33), Prilogi II k Uredbi (EU) št. 1072/2013 Evropske centralne banke (ECB/2013/34) (14), Prilogi IV k Uredbi (EU) št. 1073/2013 (ECB/2013/38), Prilogi III k Uredbi (EU) št. 1074/2013 (ECB/2013/39) in Prilogi III k Uredbi (EU) št. 1075/2013 (ECB/2013/40). V primeru neizpolnjevanja lahko ECB in pristojna NCB skleneta izvesti fazo ocenjevanja in/ali uvesti postopek za ugotavljanje kršitev, kakor je navedeno v členu 3(1) in (2). Po izvedbi postopka za ugotavljanje kršitev lahko ECB naloži sankcije v skladu s členom 7 Uredbe (ES) št. 2533/98.

                  (14)  Uredba (EU) št. 1072/2013 Evropske centralne banke z dne 24. septembra 2013 o statistiki obrestnih mer, ki jih uporabljajo denarne finančne institucije (ECB/2013/34) (UL L 297, 7.11.2013, str. 51).“"

         Člen 2
   Začetek veljavnosti
   Ta sklep začne veljati 1. julija 2016. V zvezi z zahtevami za mesečno in letno poročanje se uporablja od referenčnega obdobja junija 2016, v zvezi z zahtevami za četrtletno poročanje pa od drugega četrtletja leta 2016.

      V Frankfurtu na Majni, 18. decembra 2015

            Predsednik ECB

         Mario DRAGHI

      (1)  UL L 318, 27.11.1998, str. 8.

      (2)  UL L 318, 27.11.1998, str. 4.

      (3)  UL L 264, 12.10.1999, str. 21.

      (4)  Sklep ECB/2010/10 z dne 19. avgusta 2010 o neizpolnjevanju zahtev za statistično poročanje (UL L 226, 28.8.2010, str. 48).

      (5)  Uredba (EU) št. 1071/2013 Evropske centralne banke z dne 24. septembra 2013 o bilanci stanja sektorja denarnih finančnih institucij (ECB/2013/33) (UL L 297, 7.11.2013, str. 1).

      (6)  Uredba (EU) št. 1072/2013 Evropske centralne banke z dne 24. septembra 2013 o statistiki obrestnih mer, ki jih uporabljajo denarne finančne institucije (ECB/2013/34) (UL L 297, 7.11.2013, str. 51).

      (7)  Uredba (EU) št. 1073/2013 Evropske centralne banke z dne 18. oktobra 2013 o statistiki sredstev in obveznosti investicijskih skladov (ECB/2013/38) (UL L 297, 7.11.2013, str. 73).

      (8)  Uredba (EU) št. 1074/2013 Evropske centralne banke z dne 18. oktobra 2013 o zahtevah za statistično poročanje poštnih žiro institucij, ki sprejemajo vloge od rezidentov euroobmočja, ki niso denarne finančne institucije (ECB/2013/39) (UL L 297, 7.11.2013, str. 94).

      (9)  Uredba (EU) št. 1075/2013 Evropske centralne banke z dne 18. oktobra 2013 o statistiki sredstev in obveznosti družb, ki se ukvarjajo s prenosom finančnih sredstev in so vključene v transakcije listinjenja (ECB/2013/40) (UL L 297, 7.11.2013, str. 107).


title: Sklep Političnega in varnostnega odbora (SZVP) 2017/1802 z dne 28. septembra 2017 o imenovanju vodje Policijske misije Evropske unije za Palestinska ozemlja (EUPOL COPPS) (EUPOL COPPS/1/2017)

text:
               7.10.2017

               SL

               Uradni list Evropske unije

               L 259/20

         SKLEP POLITIČNEGA IN VARNOSTNEGA ODBORA (SZVP) 2017/1802
   z dne 28. septembra 2017
   o imenovanju vodje Policijske misije Evropske unije za Palestinska ozemlja (EUPOL COPPS) (EUPOL COPPS/1/2017)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti tretjega odstavka člena 38 Pogodbe,
   ob upoštevanju Sklepa Sveta 2013/354/SZVP z dne 3. julija 2013 o Policijski misiji Evropske unije za Palestinska ozemlja (EUPOL COPPS) (1) in zlasti člen 9(1) Sklepa,
   ob upoštevanju naslednjega:

               (1)

               Na podlagi člena 9(1) Sklepa 2013/354/SZVP je Politični in varnostni odbor (PVO) v skladu s tretjim odstavkom člena 38 Pogodbe pooblaščen za sprejemanje ustreznih odločitev glede političnega nadzora in strateškega vodenja Policijske misije Evropske unije za Palestinska ozemlja (EUPOL COPPS), vključno z odločitvijo o imenovanju vodje misije.

               (2)

               PVO je 17. februarja 2015 sprejel Sklep EUPOL COPPS/1/2015 (2), s katerim je Rodolpha MAUGETA imenoval za vodjo misije EUPOL COPPS od 16. februarja 2015 do 30. junija 2015.

               (3)

               Mandat Rodolpha MAUGETA kot vodje misije EUPOL COPPS je bil večkrat podaljšan, zadnjič s Sklepom PVO EUPOL COPPS/1/2016 (3), s katerim je bil njegov mandat vodje misije EUPOL COPPS podaljšan do 30. junija 2017.

               (4)

               Visoki predstavnik Unije za zunanje zadeve in varnostno politiko je 22. septembra 2017 predlagal, da se za vodjo misije EUPOL COPPS za obdobje od 1. oktobra 2017 do 30. junija 2018 imenuje Kauko AALTOMAA –

         SPREJEL NASLEDNJI SKLEP:
   Člen 1
   Kauko AALTOMAA se imenuje za vodjo Policijske misije Evropske unije za Palestinska ozemlja (EUPOL COPPS) za obdobje od 1. oktobra 2017 do 30. junija 2018.
   Člen 2
   Ta sklep začne veljati na dan sprejetja.

      V Bruslju, 28. septembra 2017

            Za Politični in varnostni odbor

            Predsednik

         W. STEVENS

      (1)  UL L 185, 4.7.2013, str. 12.

      (2)  Sklep Političnega in varnostnega odbora (SZVP) 2015/381 z dne 17. februarja 2015 o imenovanju vodje misije Policijske misije Evropske unije za Palestinska ozemlja (EUPOL COPPS) (EUPOL COPPS/1/2015) (UL L 64, 7.3.2015, str. 37).

      (3)  Sklep političnega in varnostnega odbora (SZVP) 2016/1193 z dne 12. julija 2016 o podaljšanju mandata vodje Policijske misije Evropske unije za Palestinska ozemlja (EUPOL COPPS) (EUPOL COPPS/1/2016) (UL L 197, 22.7.2016, str. 1).


title: 2012/537/EU: Sklep Evropskega parlamenta in Sveta z dne 12. septembra 2012 o uporabi Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2011/008 DK/Odense Steel Shipyard, Danska)

text:
               4.10.2012

               SL

               Uradni list Evropske unije

               L 269/8

         SKLEP EVROPSKEGA PARLAMENTA IN SVETA
   z dne 12. septembra 2012
   o uporabi Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2011/008 DK/Odense Steel Shipyard, Danska)
   (2012/537/EU)
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o delovanju Evropske unije,
   ob upoštevanju Medinstitucionalnega sporazuma med Evropskim parlamentom, Svetom in Komisijo o proračunski disciplini in dobrem finančnem poslovodenju (1) in zlasti točke 28 tega sporazuma,
   ob upoštevanju Uredbe (ES) št. 1927/2006 Evropskega parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji (2) in zlasti člena 12(3) te uredbe,
   ob upoštevanju predloga Evropske komisije,
   ob upoštevanju naslednjega:

               (1)

               Evropski sklad za prilagoditev globalizaciji (ESPG) je bil ustanovljen za zagotavljanje dodatne podpore presežnim delavcem, odpuščenim zaradi velikih strukturnih sprememb v svetovnih trgovinskih tokovih, ki so posledica globalizacije, ter za pomoč pri njihovi ponovni vključitvi na trg dela.

               (2)

               Področje uporabe ESPG je bilo za vloge, vložene med 1. majem 2009 in 30. decembrom 2011, razširjeno, da bi vključili pomoč za delavce, ki so bili odpuščeni neposredno zaradi svetovne finančne in gospodarske krize.

               (3)

               Medinstitucionalni sporazum z dne 17. maja 2006 omogoča uporabo ESPG do letne zgornje meje 500 milijonov EUR.

               (4)

               Danska je 28. oktobra 2011 predložila vlogo za uporabo ESPG v zvezi s presežnimi delavci v podjetju Odense Steel Shipyard ter jo dopolnila z dodatnimi podatki do 8. marca 2012. Ta vloga izpolnjuje zahteve za določitev finančnih prispevkov iz člena 10 Uredbe (ES) št. 1927/2006. Komisija zato predlaga zagotovitev zneska v višini 6 455 104 EUR.

               (5)

               Zato bi bilo treba uporabiti sredstva ESPG, da se zagotovi finančni prispevek za vlogo, ki jo je vložila Danska –

         SPREJELA NASLEDNJI SKLEP:
   Člen 1
   V okviru splošnega proračuna Evropske unije za proračunsko leto 2012 se iz Evropskega sklada za prilagoditev globalizaciji (ESPG) uporabi vsota 6 455 104 EUR v sredstvih za prevzem obveznosti in sredstvih za plačila.
   Člen 2
   Ta sklep se objavi v Uradnem listu Evropske unije.

      V Strasbourgu, 12. septembra 2012

            Za Evropski parlament

            Predsednik

         M. SCHULZ

            Za Svet

            Predsednik

         A. D. MAVROYIANNIS

      (1)  UL C 139, 14.6.2006, str. 1.

      (2)  UL L 406, 30.12.2006, str. 1.


title: 2010/80/: Sklep Evropskega sveta z dne 9. februarja 2010 o imenovanju Evropske komisije

text:
               11.2.2010

               SL

               Uradni list Evropske unije

               L 38/7

         SKLEP EVROPSKEGA SVETA
   z dne 9. februarja 2010
   o imenovanju Evropske komisije
   (2010/80/EU)
   EVROPSKI SVET JE –
   ob upoštevanju Pogodbe o Evropski uniji in zlasti člena 17, odstavkov 3 in 4 ter tretjega pododstavka odstavka 7 Pogodbe,
   ob upoštevanju naslednjega:

               (1)

               Zaradi okoliščin, povezanih s postopkom ratifikacije Lizbonske pogodbe, je Komisija, imenovana 22. novembra 2004, po 31. oktobru 2009 še naprej opravljala svoj mandat, in sicer do zaključka postopka imenovanja nove Komisije, v skladu z določbami Pogodbe o Evropski uniji, kakor je bila spremenjena z Lizbonsko pogodbo.

               (2)

               Po začetku veljavnosti Lizbonske pogodbe 1. decembra 2009 je Evropski svet s Sklepom št. 2009/880/EU (1) s soglasjem predsednika Komisije imenoval Catherine ASHTON za visoko predstavnico Unije za zunanje zadeve in varnostno politiko za obdobje od 1. decembra 2009 do izteka mandata Komisije, ki bo na ta dan opravljala funkcijo.

               (3)

               V skladu s členom 17(4) Pogodbe o Evropski uniji mora biti za obdobje od konca mandata Komisije, ki opravlja funkcijo ob začetku veljavnosti Lizbonske pogodbe, do 31. oktobra 2014 imenovana nova Komisija, ki jo sestavlja po en državljan vsake države članice, vključno z njenim predsednikom in visokim predstavnikom Unije za zunanje zadeve in varnostno politiko, ki je eden izmed podpredsednikov Komisije.

               (4)

               Evropski svet je imenoval Joséja Manuela DURÃA BARROSA kot osebo, ki je Evropskemu parlamentu predlagana za predsednika Komisije, in Evropski parlament je tako predlaganega kandidata izvolil.

               (5)

               Svet je s Sklepom št. 2009/903/EU (2) v medsebojnem soglasju z izvoljenim predsednikom Komisije sprejel seznam drugih oseb, ki jih predlaga v imenovanje za člane Komisije. Istega dne je Evropski svet s Sklepom št. 2009/950/EU (3) s soglasjem predsednika Komisije imenoval Catherine ASHTON za visoko predstavnico Unije za zunanje zadeve in varnostno politiko za obdobje od izteka mandata sedanje Komisije do 31. oktobra 2014.

               (6)

               Svet je s Sklepom št. 2010/41/EU, Euratom (4), ki razveljavlja in nadomešča Sklep št. 2009/903/EU, v medsebojnem soglasju z izvoljenim predsednikom Komisije sprejel nov seznam drugih oseb, ki jih predlaga v imenovanje za člane Komisije.

               (7)

               Evropski parlament je z glasovanjem 9. februarja 2010 potrdil imenovanje predsednika, visokega predstavnika Unije za zunanje zadeve in varnostno politiko ter drugih članov Komisije kot celote.

               (8)

               Treba bi bilo imenovati Komisijo –

         SPREJEL NASLEDNJI SKLEP:
   Člen 1
   V Evropsko komisijo so za obdobje od 10. februarja 2010 do 31. oktobra 2014 imenovani:

               —

               kot predsednik:
               José Manuel DURÃO BARROSO

               —

               kot članica, podpredsednica, v skladu z odstavkom 4 člena 18 Pogodbe o Evropski uniji:
               Catherine ASHTON, visoka predstavnica Unije za zunanje zadeve in varnostno politiko

               —

               kot člani:

                           —

                           Joaquín ALMUNIA AMANN

                           —

                           László ANDOR

                           —

                           Michel BARNIER

                           —

                           Dacian CIOLOȘ

                           —

                           John DALLI

                           —

                           Maria DAMANAKI

                           —

                           Karel DE GUCHT

                           —

                           Štefan FÜLE

                           —

                           Máire GEOGHEGAN-QUINN

                           —

                           Kristalina GEORGIEVA

                           —

                           Johannes HAHN

                           —

                           Connie HEDEGAARD

                           —

                           Siim KALLAS

                           —

                           Neelie KROES

                           —

                           Janusz LEWANDOWSKI

                           —

                           Cecilia MALMSTRÖM

                           —

                           Günther H. OETTINGER

                           —

                           Andris PIEBALGS

                           —

                           Janez POTOČNIK

                           —

                           Viviane REDING

                           —

                           Olli REHN

                           —

                           Maroš ŠEFČOVIČ

                           —

                           Algirdas Gediminas ŠEMETA

                           —

                           Antonio TAJANI

                           —

                           Androulla VASSILIOU

         Člen 2
   Ta sklep začne učinkovati 10. februarja 2010.
   Člen 3
   Ta sklep se objavi v Uradnem listu Evropske unije.

      V Bruslju, dne 9. februarja 2010

            Za Evropski svet

            Predsednik

         H. VAN ROMPUY

      (1)  UL L 315, 2.12.2009, str. 49.

      (2)  UL L 321, 8.12.2009, str. 51.

      (3)  UL L 328, 15.12.2009, str. 69.

      (4)  UL L 20, 26.1.2010, str. 5.


title: 2005/844/Euratom: Sklep Komisije z dne  25. novembra 2005  o pristopu Evropske skupnosti za atomsko energijo h Konvenciji o zgodnjem obveščanju o jedrskih nesrečah

text:
               30.11.2005

               SL

               Uradni list Evropske unije

               L 314/21

         SKLEP KOMISIJE
   z dne 25. novembra 2005
   o pristopu Evropske skupnosti za atomsko energijo h Konvenciji o zgodnjem obveščanju o jedrskih nesrečah
   (2005/844/Euratom)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti za atomsko energijo in še zlasti drugega odstavka člena 101 Pogodbe,
   ob upoštevanju Sklepa Sveta z dne 23. maja 2005 o odobritvi, da sklene Konvencijo o zgodnjem obveščanju o jedrskih nesrečah,
   ob upoštevanju naslednjega:

               (1)

               Štiriindvajset držav članic je pogodbenic Konvencije o zgodnjem obveščanju o jedrskih nesrečah.

               (2)

               Evropska skupnost za atomsko energijo mora pristopiti h Konvenciji o zgodnjem obveščanju o jedrskih nesrečah –

         SKLENILA:
   Člen 1
   Pristop h Konvenciji o zgodnjem obveščanju o jedrskih nesrečah se odobri v imenu Evropske skupnosti za atomsko energijo.
   Besedilo Konvencije o zgodnjem obveščanju o jedrskih nesrečah in izjava Evropske skupnosti za atomsko energijo, v skladu z določili iz člena 12(5)(c) te konvencije, sta priložena k temu sklepu.
   Člen 2
   Listina o pristopu se deponira pri generalnem direktorju Mednarodne agencije za atomsko energijo, ki je depozitar Konvencije o zgodnjem obveščanju o jedrskih nesrečah, takoj, ko je po sprejetju tega sklepa mogoče, in sicer s pismom, ki ga podpiše vodja delegacije Evropske komisije pri mednarodnih organizacijah na Dunaju.

      V Bruslju, 25. novembra 2005

            Za Komisijo

         Andris PIEBALGS

            Član Komisije

   Izjava iz člena 12(5)(c) Konvencije o zgodnjem obveščanju o jedrskih nesrečah
   Skupnost ima skupaj s svojimi državami članicami pristojnosti na področju obveščanja o radioloških izrednih dogodkih na podlagi člena 2(b) in ustreznih določbah iz Poglavja 3 „Varovanje zdravja“ Naslova II Pogodbe o ustanovitvi Evropske skupnosti za atomsko energijo.
    ---documentbreak---

               30.11.2005

               SL

               Uradni list Evropske unije

               L 314/22

         KONVENCIJA O ZGODNJEM OBVEŠČANJU O JEDRSKIH NESREČAH
   DRŽAVE POGODBENICE TE KONVENCIJE SO SE –
   ZAVEDAJOČ SE, da se v številnih državah izvajajo jedrske dejavnosti,
   OB UGOTOVITVI, da so se in se izvajajo obsežni ukrepi za zagotovitev visoke ravni varnosti v jedrskih dejavnostih, s ciljem preprečevanja jedrskih nesreč in zaradi zmanjševanja posledic morebitnih takih nesreč, če bi do njih prišlo,
   Z ŽELJO, da se okrepi nadaljnje mednarodno sodelovanje ter varen razvoj in uporaba jedrske energije,
   PREPRIČANE, da morajo države takoj, ko je mogoče, zagotoviti ustrezne informacije o jedrskih nesrečah, da se zmanjšajo čezmejne radiološke posledice,
   OB UGOTOVITVI, da so dvostranski in večstranski sporazumi o izmenjavi informacij na tem področju koristni –
   DOGOVORILE:
   Člen 1
   Področje uporabe
   1.   Ta konvencija se uporablja v primeru vsake nesreče v kateri so zajeti objekti in naprave ali dejavnosti države pogodbenice ali fizične oz. pravne osebe, ki so pod njeno jurisdikcijo ali nadzorom iz odstavka 2 spodaj, ki izpuščajo ali bi lahko izpuščali radioaktivne snovi ali bi lahko imeli za posledico mednarodne čezmejne izpuste, kar bi lahko bilo pomembno za radiološko varnost druge države.
   2.   Objekti in naprave ter dejavnosti iz odstavka 1 so naslednji:

               (a)

               vsak jedrski reaktor, ne glede na lokacijo;

               (b)

               vsak objekt ali naprava z jedrskim gorivnim ciklusom;

               (c)

               vsak objekt ali naprava za ravnanje z radioaktivnimi odpadki;

               (d)

               prevoz in skladiščenje jedrskih goriv ali radioaktivnih odpadkov;

               (e)

               proizvodnja, uporaba, skladiščenje, odlaganje in prevoz radioizotopov za kmetijske, industrijske, zdravstvene ter ustrezne znanstvene in raziskovalne potrebe; ter

               (f)

               uporaba radioizotopov za proizvodnjo električne energije v vesoljskih objektih.

         Člen 2
   Obvestila in informacije
   V primeru nesreče iz člena 1 (v nadaljnjem besedilu „jedrska nesreča“), država pogodbenica iz tega člena:

               (a)

               nemudoma obvesti, neposredno ali preko Mednarodne agencije za atomsko energijo (v nadaljnjem besedilu „Agencija“) tiste države, ki so ali bi lahko bile fizično ogrožene, kot za jedrske nesreče določata člen 1 in Agencija, o naravi nesreče, času njenega nastanka ter sporoči njeno natančno lokacijo, kadar je to primerno; ter

               (b)

               takoj neposredno ali preko Agencije pošlje državi iz pododstavka (a) in Agenciji razpoložljive informacije, potrebne za zmanjšanje radioloških posledic v teh državah, kot to določa člen 5.

         Člen 3
   Druge jedrske nesreče
   Zaradi zmanjševanja radioloških posledic lahko države pogodbenice v primeru jedrskih nesreč obvestijo druge države, ki niso navedene v členu 1.
   Člen 4
   Naloge Agencije
   Agencija:

               (a)

               nemudoma obvesti države pogodbenice, države članice, druge države, ki so ali bi lahko bile fizično ogrožene, kot to določa člen 1 in ustrezne mednarodne medvladne organizacije (v nadaljnjem besedilu „Mednarodne organizacije“) o tem, da je prejela obvestilo v skladu s pododstavkom (a) člena 2; ter

               (b)

               na zahtevo nemudoma sporoči vsem državam pogodbenicam, državam članicam in mednarodnim organizacijam informacije, ki jih je prejela v skladu s pododstavkom (b) člena 2.

         Člen 5
   Informacije, ki jih je treba poslati
   1.   Informacije, ki jih je treba poslati v skladu s pododstavkom (b) člena 2, obsegajo naslednje podatke, kot so takrat na razpolago državi pogodbenici, ki jih sporoča:

               (a)

               čas, točen položaj, kadar je to potrebno, in narava jedrske nesreče;

               (b)

               objekt in naprave ali dejavnost;

               (c)

               predpostavljeni ali ugotovljeni vzrok in predviden razvoj jedrske nesreče, ki je pomemben za čezmejni izpust radioaktivnih snovi;

               (d)

               splošne značilnosti radioaktivnega izpusta, vključno, kolikor je to možno in izvedljivo, z naravo, verjetno fizično in kemično obliko ter količino, sestavo in dejansko količino radioaktivnega izpusta;

               (e)

               informacije o trenutnih in napovedanih meteoroloških in hidroloških pogojih, potrebnih za napovedovanje čezmejnega izpusta radioaktivnih snovi;

               (f)

               rezultate okoljskega spremljanja, pomembne za čezmejni izpust radioaktivnih snovi;

               (g)

               izvedene ali načrtovane zaščitne ukrepe izven kraja nesreče;

               (h)

               napovedani časovni potek radioaktivnega izpusta.

         2.   Takšne informacije se v primernih časovnih obdobjih dopolnijo z dodatnimi pomembnimi informacijami o razvoju izrednih razmer, vključno s predvidljivim ali dejanskim prenehanjem.
   3.   Informacije, sprejete na podlagi pododstavka (b) člena 2, se lahko uporabijo brez omejitve, razen če so te informacije, ki jih sporoča država pogodbenica, zaupne narave.
   Člen 6
   Posvetovanja
   Država pogodbenica, ki sporoča informacije iz pododstavka (b) člena 2, kot je smiselno izvedljivo, takoj odgovori na zahtevo po nadaljnjih informacijah ali posvetovanjih, ki jih zahteva prizadeta država pogodbenica, s ciljem, da se zmanjšajo radiološke posledice v tej državi.
   Člen 7
   Pooblaščeni organi in kontaktne točke
   1.   Vsaka država pogodbenica sporoči Agenciji in drugim državam pogodbenicam, neposredno ali preko Agencije, svoje pooblaščene organe in kontaktne točke, ki so odgovorni za izdajanje in sprejemanje obvestil in informacij iz člena 2. Takšne kontaktne točke in lokalne informacijske točke pri Agenciji morajo biti ves čas na voljo.
   2.   Vsaka država pogodbenica takoj obvesti Agencijo o vsaki spremembi, ki se lahko dogodi glede informacij iz odstavka 1.
   3.   Agencija vzdržuje najnovejši seznam takšnih nacionalnih organov in kontaktnih točk, kot tudi kontaktnih točk ustreznih mednarodnih organizacij in jih mora sporočiti državam pogodbenicam in državam članicam ter ustreznim mednarodnim organizacijam.
   Člen 8
   Pomoč državam pogodbenicam
   Agencija, v skladu s svojim statutom in na zahtevo države pogodbenice, ki sama ne izvaja jedrskih dejavnosti in meji na državo, ki ima aktivni jedrski program, pa ni pogodbenica, izvede preiskave o izvedljivosti in vzpostavitvi ustreznega sistema za spremljanje sevanja, da bi olajšala doseganje ciljev te konvencije.
   Člen 9
   Dvostranski in večstranski sporazumi
   Pri podpiranju svojih skupnih interesov, države pogodbenice lahko presodijo, kjer je to primerno, o sklenitvi dvostranskih ali večstranskih sporazumov, ki se nanašajo na vsebino predmeta te konvencije.
   Člen 10
   Razmerje do drugih mednarodnih sporazumov
   Ta konvencija ne sme vplivati na vzajemne pravice in obveznosti držav pogodbenic iz obstoječih mednarodnih sporazumov, ki se nanašajo na predmet te konvencije ali na bodoče mednarodne sporazume, sklenjene v skladu s predmetom in namenom te konvencije.
   Člen 11
   Reševanje sporov
   1.   V primeru spora glede razlage ali uporabe te konvencije med državami pogodbenicami ali med državo pogodbenico in Agencijo, se stranke v sporu posvetujejo z namenom, da se spor reši s pogajanji ali drugimi sredstvi za mirno rešitev sporov, ki so zanje sprejemljiva.
   2.   Če takega spora med državami pogodbenicami ni možno rešiti v enem letu od zahteve za posvetovanje v skladu z odstavkom 1, se na zahtevo katere koli stranke iz takšnega spora primer predloži v arbitražo ali pa v odločitev Meddržavnemu sodišču. Kadar se spor predloži v arbitražo in se stranke v sporu v šestih mesecih od datuma zahteve ne morejo sporazumeti o organizaciji arbitraže, lahko stranka zahteva od predsednika Meddržavnega sodišča ali generalnega sekretarja Združenih narodov, da imenuje enega ali več razsodnikov. V primerih, ko imata pogodbenici v sporu nasprotujoče si zahteve, ima prednost zahteva generalnemu sekretarju Združenih narodov.
   3.   Po podpisu, ratifikaciji, sprejetju, odobritvi ali pristopu k tej konvenciji, lahko država izjavi, da ni zavezana kateremu koli ali obema postopkoma za poravnavo spora, določenima v odstavku 2. Druge države pogodbenice niso zavezane postopku za poravnavo spora, določenemu v odstavku 2, v odnosu do države pogodbenice, za katero velja takšna izjava.
   4.   Država pogodbenica, ki je dala izjavo v skladu z odstavkom 3, lahko kadar koli umakne to izjavo z obvestilom, ki ga pošlje depozitarju.
   Člen 12
   Začetek veljavnosti
   1.   Ta konvencija je vsem državam in Namibiji, ki jo zastopa Svet Združenih narodov za Namibijo, na voljo za podpis na sedežu Mednarodne agencije za atomsko energijo na Dunaju od 26. septembra 1986 in na sedežu Združenih narodov v New Yorku od 6. oktobra 1986 do začetka njene veljavnosti ali za dvanajst mesecev, kar koli je daljše.
   2.   Država in Namibija, ki jo zastopa Svet Združenih narodov za Namibijo, lahko izrazita svoje strinjanje glede zavezanosti tej konvenciji bodisi s podpisom ali pa z deponiranjem listine o ratifikaciji, sprejetju ali odobritvi ali z deponiranjem listine o pristopu. Listine o ratifikaciji, sprejetju, odobritvi ali pristopu se deponirajo pri depozitarju.
   3.   Ta konvencija začne veljati trideset dni po tem, ko so tri države izrazile svojo privolitev k zavezanosti.
   4.   Za vsako državo, ki je izrazila svojo privolitev, da je zavezana Konvenciji po začetku njene veljavnosti, Konvencija začne veljati za to državo trideset dni po datumu, ko je izrazila privolitev.

               5.

                           (a)

                           Ta konvencija je na voljo za pristop, kot določa ta člen, mednarodnim organizacijam in organizacijam regijskega povezovanja, ki so jih ustanovile suverene države, ki imajo pristojnost glede pogajanja, sklepanja in uporabe mednarodnih sporazumov v zadevah, ki jih določa ta konvencija.

                           (b)

                           V zadevah, za katere so pristojne, takšne organizacije v lastnem imenu uveljavljajo pravice in izpolnjujejo obveznosti, ki jih ta konvencija določa za države pogodbenice.

                           (c)

                           Ko deponirajo listino o pristopu, takšne organizacije obvestijo depozitarja z izjavo o obsegu svojih pristojnosti glede zadev iz te konvencije.

                           (d)

                           Takšna organizacija nima pravice do dodatnega glasu k tistemu, ki ga ima država članica.

         Člen 13
   Začasna uporaba
   Država lahko po podpisu ali kadar koli kasneje pred začetkom veljavnosti te konvencije razglasi, da bo to konvencijo uporabljala začasno.
   Člen 14
   Spremembe
   1.   Vsaka država pogodbenica lahko predlaga spremembe k tej konvenciji. Predlagana sprememba se pošlje depozitarju, ki jo nemudoma pošlje vsem ostalim državam pogodbenicam.
   2.   Če večina držav članic zahteva od depozitarja, da skliče konferenco, ki bo obravnavala predlagane spremembe, depozitar povabi države pogodbenice, da se udeležijo takšne konference, ki se mora pričeti ne prej kot trideset dni po izdaji povabil. Vsaka sprememba, ki jo konferenca sprejme z dvotretjinsko večino vseh držav pogodbenic, se zapiše v protokol, ki je vsem državam pogodbenicam na voljo v podpis na Dunaju in v New Yorku.
   3.   Protokol začne veljati trideset dni po tem, ko so tri države izrazile svojo privolitev k zavezanosti. Za vsako državo, ki je izrazila svojo privolitev, da je zavezana protokolu po začetku njegove veljavnosti, protokol za državo začne veljati trideset dni po datumu, ko je izrazila privolitev.
   Člen 15
   Odpoved
   1.   Vsaka država pogodbenica lahko odpove to konvencijo s pisnim obvestilom depozitarju.
   2.   Odpoved začne veljati v letu, ki sledi datumu, ko je depozitar prejel obvestilo.
   Člen 16
   Depozitar
   1.   Generalni direktor Agencije je depozitar te konvencije.
   2.   Generalni direktor Agencije nemudoma obvesti države pogodbenice in vse druge države o:

               (a)

               vsakem podpisu te konvencije ali vsakega protokola o spremembi;

               (b)

               vsakem deponiranju listine o ratifikaciji, sprejetju, odobritvi ali pristopu, ki zadeva to konvencijo ali vsak protokol o spremembi;

               (c)

               vsaki izjavi ali umiku izjave v skladu s členom 11;

               (d)

               vsaki izjavi ali začasni uporabi te konvencije v skladu s členom 13;

               (e)

               datumu začetka veljavnosti te konvencije in vsake spremembe konvencije; ter

               (f)

               vsaki odpovedi iz člena 15.

         Člen 17
   Verodostojna besedila in overjene kopije
   Izvorno besedilo te konvencije, katere besedila v arabščini, kitajščini, angleščini, francoščini, ruščini in španščini so enako verodostojna, se deponirajo pri generalnem direktorju Mednarodne agencije za atomsko energijo, ki pošlje overjene kopije državam pogodbenicam in drugim državam.
   V POTRDITEV TEGA so podpisani, ki so pravilno pooblaščeni, podpisali to konvencijo, ki je na voljo v podpis, kot določa odstavek 1 člena 12.
   SPREJETO na splošni konferenci Mednarodne agencije za atomsko energijo, ki se je sestala na posebnem zasedanju na Dunaju, dne šestindvajsetega septembra tisoč devetsto šestinosemdesetega leta.


title: Sklep Sveta (SZVP) 2017/299 z dne 17. februarja 2017 o podaljšanju mandata posebnega predstavnika Evropske unije za Južni Kavkaz in za krizo v Gruziji

text:
               21.2.2017

               SL

               Uradni list Evropske unije

               L 43/214

         SKLEP SVETA (SZVP) 2017/299
   z dne 17. februarja 2017
   o podaljšanju mandata posebnega predstavnika Evropske unije za Južni Kavkaz in za krizo v Gruziji
   SVET EVROPSKE UNIJE JE –
   ob upoštevanju Pogodbe o Evropski uniji ter zlasti člena 33 in člena 31(2) Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 8. julija 2014 sprejel Sklep 2014/438/SZVP (1) o imenovanju Herberta SALBERJA za posebnega predstavnika Evropske unije (PPEU) za Južni Kavkaz in za krizo v Gruziji. Mandat PPEU se izteče 28. februarja 2017.

               (2)

               Mandat PPEU bi bilo treba podaljšati za nadaljnjih 16 mesecev.

               (3)

               PPEU bo mandat izvajal v razmerah, ki se lahko poslabšajo in bi lahko ovirale doseganje ciljev zunanjega delovanja Unije iz člena 21 Pogodbe –

         SPREJEL NASLEDNJI SKLEP:
   Člen 1
   Posebni predstavnik Evropske unije
   Mandat Herberta SALBERJA kot PPEU za Južni Kavkaz in za krizo v Gruziji se podaljša do 30. junija 2018. Svet lahko na podlagi ocene Političnega in varnostnega odbora (PVO) in predlog visokega predstavnika Unije za zunanje zadeve in varnostno politiko (VP) odloči, da mandat PPEU predčasno preneha.
   Člen 2
   Cilji politike
   Mandat PPEU temelji na ciljih politike Unije za Južni Kavkaz, vključno s cilji, določenimi v sklepih z izrednega zasedanja Evropskega sveta v Bruslju 1. septembra 2008 in sklepih Sveta z dne 15. septembra 2008 ter 27. februarja 2012. Navedeni cilji vključujejo:

               (a)

               v skladu z obstoječimi mehanizmi, vključno z Organizacijo za varnost in sodelovanje v Evropi (OVSE) in njeno skupino iz Minska, preprečevanje sporov v regiji, prispevanje k mirnemu reševanju sporov v regiji, vključno s krizo v Gruziji in sporom v Gorskem Karabahu, s spodbujanjem vrnitve beguncev in notranje razseljenih oseb ter z drugimi ustreznimi sredstvi, pa tudi pomoč pri izvajanju takšnih rešitev spora v skladu z načeli mednarodnega prava;

               (b)

               konstruktivno sodelovanje z glavnimi zainteresiranimi akterji v zvezi z regijo;

               (c)

               spodbujanje in podpiranje nadaljnjega sodelovanja med Armenijo, Azerbajdžanom in Gruzijo ter, če je to ustrezno, njihovimi sosednjimi državami;

               (d)

               povečanje uspešnosti in prepoznavnosti Unije v regiji.

         Člen 3
   Mandat
   Da bi se dosegli cilji politike, je mandat PPEU:

               (a)

               razvijanje stikov z vladami, parlamenti, drugimi ključnimi političnimi akterji, sodstvom in civilno družbo v regiji;

               (b)

               spodbujanje držav v regiji k sodelovanju pri regionalnih vprašanjih skupnega interesa, kot so skupne varnostne grožnje, boj proti terorizmu, nezakoniti trgovini in organiziranemu kriminalu;

               (c)

               prispevanje k mirnemu reševanju sporov v skladu z načeli mednarodnega prava in pomoč pri izvajanju takšnih rešitev spora v tesnem sodelovanju z Združenimi narodi, OVSE in njeno skupino iz Minska;

               (d)

               v zvezi s krizo v Gruziji:

                           (i)

                           pomoč pri pripravi mednarodnih pogovorov iz točke 6 načrta za dogovor z dne 12. avgusta 2008 („mednarodne razprave v Ženevi“) in njegovih izvedbenih ukrepih z dne 8. septembra 2008, med drugim o načinih zagotavljanja varnosti in stabilnosti v regiji, vprašanjih beguncev in notranje razseljenih oseb, in sicer na podlagi mednarodno priznanih načel, in vseh drugih zadevah, o katerih se strani medsebojno dogovorita;

                           (ii)

                           pomoč pri opredelitvi stališča Unije in zastopanje Unije na ravni PPEU v pogovorih iz točke (i) ter

                           (iii)

                           olajšanje izvedbe načrta za dogovor z dne 12. avgusta 2008 ter njegovih izvedbenih ukrepov z dne 8. septembra 2008;

               (e)

               olajšanje priprave in izvedbe ukrepov za krepitev zaupanja, opirajoč se na strokovno znanje držav članic, kadar je na voljo in je to ustrezno;

               (f)

               po potrebi pomoč pri pripravi prispevkov Unije k izvajanju možne rešitve spora;

               (g)

               krepitev dialoga Unije z glavnimi zadevnimi akterji glede regije;

               (h)

               pomoč Uniji pri nadaljnjem razvoju celovite politike do Južnega Kavkaza;

               (i)

               v okviru navedenih dejavnosti iz tega člena prispevanje k izvajanju politike Unije na področju človekovih pravic in smernic Unije o človekovih pravicah, predvsem glede otrok in žensk na s konflikti prizadetih območjih, zlasti s spremljanjem in obravnavanjem razvoja dogodkov v zvezi s tem.

         Člen 4
   Izvajanje mandata
   1.   PPEU je odgovoren za izvajanje mandata, pri tem pa je pod nadzorom VP.
   2.   PVO vzdržuje prednostne stike s PPEU in je glavna točka PPEU za stike s Svetom. PVO brez poseganja v pristojnosti VP strateško vodi in politično usmerja PPEU v okviru njegovega mandata.
   3.   PPEU tesno sodeluje z Evropsko službo za zunanje delovanje (ESZD) in njenimi ustreznimi oddelki.
   Člen 5
   Financiranje
   1.   Referenčni finančni znesek za kritje odhodkov, povezanih z mandatom PPEU, za obdobje od 1. marca 2017 do 30. junija 2018 je 2 990 000 EUR.
   2.   Odhodki se upravljajo v skladu s postopki in pravili, ki se uporabljajo za splošni proračun Unije.
   3.   Upravljanje odhodkov se uredi s pogodbo med PPEU in Komisijo. PPEU za vse odhodke odgovarja Komisiji.
   Člen 6
   Oblikovanje in sestava ekipe
   1.   PPEU je v okviru svojega mandata in ustreznih razpoložljivih finančnih sredstev odgovoren za oblikovanje ekipe. Ekipa vključuje strokovnjake za posebna vprašanja politike, kot to zahteva mandat. PPEU nemudoma obvešča Svet in Komisijo o sestavi ekipe.
   2.   Države članice, institucije Unije in ESZD lahko predlagajo začasno dodelitev osebja za delo pri PPEU. Plače takega začasno dodeljenega osebja krije država članica pošiljateljica, institucija Unije, ki ga pošilja, oziroma ESZD. Na delo k PPEU se lahko pošljejo tudi strokovnjaki, ki so jih države članice začasno dodelile institucijam Unije ali ESZD. Mednarodno pogodbeno osebje ima državljanstvo ene od držav članic.
   3.   Vse začasno dodeljeno osebje ostane pod upravno pristojnostjo države članice pošiljateljice, institucije Unije, ki ga pošilja, oziroma ESZD, ter opravlja svoje obveznosti in ravna v interesu mandata PPEU.
   4.   Osebje PPEU je nameščeno skupaj z zadevnimi oddelki ESZD ali delegacijami Unije, da se zagotovi usklajenost in doslednost njihovih zadevnih dejavnosti.
   Člen 7
   Privilegiji in imunitete PPEU in osebja PPEU
   Po potrebi se o privilegijih, imunitetah in dodatnih jamstvih, potrebnih za izpolnitev in nemoteno izvajanje misije PPEU ter delovanje članov osebja PPEU, doseže dogovor z državami gostiteljicami. Države članice in ESZD v ta namen zagotovijo vso potrebno podporo.
   Člen 8
   Varnost tajnih podatkov EU
   PPEU in člani njegove ekipe spoštujejo načela in minimalne standarde varovanja tajnih podatkov iz Sklepa Sveta 2013/488/EU (2).
   Člen 9
   Dostop do informacij in logistična podpora
   1.   Države članice, Komisija in generalni sekretariat Sveta PPEU zagotovijo dostop do vseh ustreznih informacij.
   2.   Delegacije Unije v regiji in/ali države članice, kakor je ustrezno, v regiji zagotavljajo logistično podporo.
   Člen 10
   Varnost
   V skladu s politiko Unije o varnosti osebja, ki je v okviru operativnih zmogljivosti iz naslova V Pogodbe napoteno zunaj Unije, PPEU v skladu z mandatom PPEU in varnostnimi razmerami na geografskem območju, za katerega je odgovoren, sprejme vse razumno izvedljive ukrepe za varnost vsega osebja, ki je pod neposrednim nadzorom PPEU, zlasti tako, da:

               (a)

               na podlagi smernic ESZD pripravi poseben varnostni načrt misije, ki vključuje posebne ukrepe za fizično varnost, organizacijsko varnost in varnost postopkov, ureja upravljanje varnih premikov osebja na območje, za katerega je odgovoren, in znotraj njega ter obvladovanje dogodkov, ki ogrožajo varnost, ter vključuje načrt za ravnanje v nepredvidenih razmerah in načrt za evakuacijo;

               (b)

               zagotovi, da je vse osebje, napoteno zunaj Unije, zavarovano za visoko stopnjo tveganja glede na razmere na območju, za katerega je odgovoren;

               (c)

               zagotovi, da so vsi člani ekipe PPEU, ki so napoteni zunaj Unije, vključno z lokalnim pogodbenim osebjem, pred prihodom na območje, za katerega je odgovoren, ali ob prihodu nanj opravili ustrezno varnostno usposabljanje glede na stopnjo ogroženosti, ki jo je za to območje določila ESZD;

               (d)

               zagotovi, da se izvajajo vsa dogovorjena priporočila, pripravljena na podlagi rednih ocen varnosti, za Svet, VP in Komisijo pa pripravlja pisna poročila o izvajanju teh priporočil ter o drugih varnostnih vidikih v okviru poročila o napredku in poročila o izvajanju mandata.

         Člen 11
   Poročanje
   PPEU za VP in PVO redno pripravlja ustna in pisna poročila. PPEU po potrebi poroča tudi delovnim skupinam Sveta. Redna poročila se razpošiljajo prek omrežja COREU. PPEU lahko pripravlja poročila za Svet za zunanje zadeve. V skladu s členom 36 Pogodbe lahko PPEU sodeluje pri obveščanju Evropskega parlamenta.
   Člen 12
   Usklajevanje
   1.   PPEU prispeva k enotnosti, usklajenosti in učinkovitosti ukrepanja Unije ter pomaga zagotavljati, da se za doseganje ciljev politike Unije vsi instrumenti Unije in ukrepi držav članic uporabljajo usklajeno. Dejavnosti PPEU so usklajene z dejavnostmi Komisije. PPEU organizira redne informativne sestanke za misije držav članic in delegacije Unije.
   2.   Na terenu se vzdržujejo tesni stiki z vodji delegacij Unije in vodji misij držav članic, ki PPEU pri izvajanju mandata pomagajo po svojih najboljših močeh. PPEU v tesnem sodelovanju z vodjo delegacije Unije v Gruziji vodjo nadzorne misije Evropske unije v Gruziji (EUMM Georgia) seznanja z lokalnimi političnimi razmerami. PPEU in civilni poveljnik operacij EUMM Georgia se po potrebi medsebojno posvetujeta. PPEU sodeluje tudi z drugimi mednarodnimi in regionalnimi akterji na terenu.
   Člen 13
   Pomoč v zvezi z zahtevki
   PPEU in osebje PPEU pomagajo pri zagotavljanju elementov za odgovore glede kakršnih koli zahtevkov in obveznosti, ki izhajajo iz mandatov predhodnih PPEU za Južni Kavkaz in za krizo v Gruziji, in zagotavljajo upravno pomoč in dostop do ustrezne dokumentacije v ta namen.
   Člen 14
   Pregled
   Izvajanje tega sklepa in njegova skladnost z drugimi prispevki Unije v regiji se redno preverjata. PPEU do 30. septembra 2017 predloži Svetu, VP in Komisiji poročilo o napredku, do 31. marca 2018 pa celovito poročilo o izvajanju mandata.
   Člen 15
   Začetek veljavnosti
   Ta sklep začne veljati na dan sprejetja.

      V Bruslju, 17. februarja 2017

            Za Svet

            Predsednik

         E. BARTOLO

      (1)  Sklep Sveta 2014/438/SZVP z dne 8. julija 2014 o spremembi in podaljšanju mandata posebnega predstavnika Evropske unije za Južni Kavkaz in za krizo v Gruziji (UL L 200, 9.7.2014, str. 11).

      (2)  Sklep Sveta 2013/488/EU z dne 23. septembra 2013 o varnostnih predpisih za varovanje tajnih podatkov EU (UL L 274, 15.10.2013, str. 1).


title: Sklep Sveta 2012/50/SZVP z dne 27. januarja 2012 o spremembi Sklepa 2011/72/SZVP o omejevalnih ukrepih proti nekaterim osebam in subjektom ob upoštevanju razmer v Tuniziji

text:
               31.1.2012

               SL

               Uradni list Evropske unije

               L 27/11

         SKLEP SVETA 2012/50/SZVP
   z dne 27. januarja 2012
   o spremembi Sklepa 2011/72/SZVP o omejevalnih ukrepih proti nekaterim osebam in subjektom ob upoštevanju razmer v Tuniziji
   SVET EVROPSKE UNIJE JE –
   ob upoštevanju Pogodbe o Evropski uniji, zlasti člena 29 Pogodbe,
   ob upoštevanju naslednjega:

               (1)

               Svet je 31. januarja 2011 sprejel Sklep 2011/72/SZVP (1).

               (2)

               Na podlagi pregleda Sklepa 2011/72/SZVP bi bilo treba podaljšati veljavnost omejevalnih ukrepov do 31. januarja 2013.

               (3)

               Sklep 2011/72/SZVP bi bilo treba ustrezno spremeniti –

         SPREJEL NASLEDNJI SKLEP:
   Člen 1
   Člen 5 Sklepa 2011/72/SZVP se nadomesti z naslednjim:

      „Člen 5
      Ta sklep se uporablja do 31. januarja 2013. Redno se ga pregleduje. Kadar Svet meni, da cilji tega sklepa niso bili doseženi, lahko ustrezno podaljša njegovo veljavnost ali sprejme spremembe sklepa.“

   Člen 2
   Ta sklep začne veljati na dan sprejetja.

      V Bruslju, 27. januarja 2012

            Za Svet

            Predsednik

         N. WAMMEN

      (1)  UL L 28, 2.2.2011, str. 62.


title: 2011/591/EU: Sklep Evropskega parlamenta z dne 10. maja 2011 o zaključku računovodskih izkazov Evropske agencije za železniški promet za proračunsko leto 2009

text:
               27.9.2011

               SL

               Uradni list Evropske unije

               L 250/195

         SKLEP EVROPSKEGA PARLAMENTA
   z dne 10. maja 2011
   o zaključku računovodskih izkazov Evropske agencije za železniški promet za proračunsko leto 2009
   (2011/591/EU)
   EVROPSKI PARLAMENT,

               —

               ob upoštevanju končnih letnih računovodskih izkazov Evropske agencije za železniški promet za proračunsko leto 2009,

               —

               ob upoštevanju poročila Računskega sodišča o letnih računovodskih izkazih Evropske agencije za železniški promet za proračunsko leto 2009, skupaj z odgovori Agencije (1),

               —

               ob upoštevanju priporočila Sveta z dne 15. februarja 2011 (05892/2011 – C7-0052/2011),

               —

               ob upoštevanju člena 276 Pogodbe ES in člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), in zlasti člena 185 Uredbe,

               —

               ob upoštevanju Uredbe (ES) št. 881/2004 Evropskega parlamenta in Sveta z dne 29. aprila 2004 o ustanovitvi Evropske agencije za železniški promet (Uredba o Agenciji) (3), in zlasti člena 39 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (4), in zlasti člena 94 Uredbe,

               —

               ob upoštevanju člena 77 in Priloge VI poslovnika,

               —

               ob upoštevanju poročila Odbora za proračunski nadzor ter mnenja Odbora za promet in turizem (A7-0125/2011),

               1.

               odobri zaključek poslovnih knjig Evropske agencije za železniški promet za proračunsko leto 2009;

               2.

               naroči svojemu predsedniku, naj ta sklep posreduje direktorju Evropske agencije za železniški promet, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Jerzy BUZEK

            Generalni sekretar

         Klaus WELLE

      (1)  UL C 338, 14.12.2010, str. 103.

      (2)  UL L 248, 16.9.2002, str. 1.

      (3)  UL L 164, 30.4.2004, str. 1.

      (4)  UL L 357, 31.12.2002, str. 72.


title: 2004/899/ES: Odločba Evropske centralne banke z dne 14. decembra 2004 o odobritvi obsega izdaje kovancev v letu 2005 (ECB/2004/19)

text:
               24.12.2004

               SL

               Uradni list Evropske unije

               L 379/107

      ODLOČBA EVROPSKE CENTRALNE BANKE

   z dne 14. decembra 2004
   o odobritvi obsega izdaje kovancev v letu 2005
   (ECB/2004/19)
   (2004/899/ES)
   SVET EVROPSKE CENTRALNE BANKE JE –
   ob upoštevanju Pogodbe o ustanovitvi Evropske skupnosti in zlasti člena 106(2) Pogodbe,
   ob upoštevanju naslednjega:

               (1)

               Evropska centralna banka (ECB) ima od 1. januarja 1999 izključno pravico, da odobri količino kovancev, ki jih izdajo države članice, ki so sprejele euro (sodelujoče države članice).

               (2)

               Sodelujoče države članice so ECB v odobritev predložile svoje ocene glede obsega izdaje eurokovancev v letu 2005, dopolnjene s pojasnili o metodologiji napovedovanja –

         SPREJEL NASLEDNJO ODLOČBO:
   Člen 1
   Odobritev obsega izdaje eurokovancev v letu 2005
   ECB s to odločbo odobri obseg izdaje kovancev s strani sodelujočih držav članic v letu 2005, kot je prikazano v naslednji tabeli:

               (v milijonih EUR)

               Izdaja kovancev, namenjenih za obtok, in izdaja zbirateljskih kovancev (niso namenjeni za obtok) v letu 2005

               Belgija

               178,5

               Nemčija

               680,0

               Grčija

               108,8

               Španija

               642,0

               Francija

               468,5

               Irska

               131,0

               Italija

               675,0

               Luksemburg

               65,0

               Nizozemska

               175,0

               Avstrija

               185,0

               Portugalska

               170,0

               Finska

               60,0

         Člen 2
   Končna določba
   Ta odločba je naslovljena na sodelujoče države članice.

      V Frankfurtu na Majni, 14. decembra 2004

            Predsednik ECB

         Jean-Claude TRICHET


title: Sklep Komisije z dne 11. februarja 2014 o praznikih in dela prostih dneh za institucije Evropske unije v letu 2015

text:
               15.2.2014

               SL

               Uradni list Evropske unije

               C 44/5

         SKLEP KOMISIJE
   z dne 11. februarja 2014
   o praznikih in dela prostih dneh za institucije Evropske unije v letu 2015
   (2014/C 44/06)

      PRAZNIKI IN DELA PROSTI DNEVI V LETU 2015

               1. januar

               četrtek, novo leto

               2. januar

               petek, dan po novem letu

               2. april

               veliki četrtek

               3. april

               veliki petek

               6. april

               velikonočni ponedeljek

               1. maj

               petek, praznik dela

               14. maj

               četrtek, vnebohod

               15. maj

               petek, dan po vnebohodu

               25. maj

               binkoštni ponedeljek

               21. julij

               torek, belgijski dan državnosti

               2. november

               ponedeljek, dan spomina na mrtve

               od 24. decembra
               do
               31. decembra

               od četrtka
               šest dni ob koncu leta
               do četrtka

               SKUPAJ

               17 dni

         Luksemburg: isti dnevi kot v Bruslju razen torka, 21. julija, ki se nadomesti s torkom, 23. junija, luksemburškim dnevom državnosti.
   Delo začne spet normalno potekati v ponedeljek, 4. januarja 2016.
   Ne glede na končni koledar praznikov in dela prostih dni v letu 2016 se bo petek, 1. januarja 2016, štel kot dela prost dan v okviru navedenega leta.
   Komisija si pridržuje možnost, da te odločitve spremeni glede na potrebe po zagotavljanju storitev.


title: Sklep (EU) 2015/1871 Evropskega parlamenta in Sveta z dne 6. oktobra 2015 o uporabi sredstev Evropskega sklada za prilagoditev globalizaciji (vloga iz Nemčije – EGF/2015/002 DE/Adam Opel)

text:
               20.10.2015

               SL

               Uradni list Evropske unije

               L 275/28

         SKLEP (EU) 2015/1871 EVROPSKEGA PARLAMENTA IN SVETA
   z dne 6. oktobra 2015
   o uporabi sredstev Evropskega sklada za prilagoditev globalizaciji (vloga iz Nemčije – EGF/2015/002 DE/Adam Opel)
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 1309/2013 Evropskega parlamenta in Sveta z dne 17. decembra 2013 o Evropskem skladu za prilagoditev globalizaciji (2014–2020) in razveljavitvi Uredbe (ES) št. 1927/2006 (1) ter zlasti člena 15(4),
   ob upoštevanju Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju (2), ter zlasti točke 13,
   ob upoštevanju predloga Evropske komisije,
   ob upoštevanju naslednjega:

               (1)

               Namen Evropskega sklada za prilagoditev globalizaciji (ESPG) je zagotavljanje podpore delavcem, ki so postali presežni zaradi velikih strukturnih sprememb v svetovnih trgovinskih tokovih, ki so posledica globalizacije, zaradi še vedno trajajoče svetovne finančne in gospodarske krize ali nove svetovne finančne in gospodarske krize, in samozaposlenim osebam, ki so iz istih razlogov opustile dejavnost, ter pomoč pri njihovi ponovni vključitvi na trg dela.

               (2)

               Sredstva ESPG ne smejo presegati najvišjega letnega zneska 150 milijonov EUR (cene iz leta 2011), kot je določeno v členu 12 Uredbe Sveta (EU, Euratom) št. 1311/2013 (3).

               (3)

               Nemčija je 26. februarja 2015 predložila vlogo EGF/2015/002 DE/Adam Opel za finančni prispevek iz ESPG zaradi presežnih delavcev v podjetju Adam Opel AG in pri enem dobavitelju v Nemčiji. Vloga je bila dopolnjena z dodatnimi informacijami v skladu s členom 8(3) Uredbe (EU) št. 1309/2013. Vloga izpolnjuje zahteve za določitev finančnega prispevka iz ESPG, kakor je določeno v členu 13 Uredbe (EU) št. 1309/2013.

               (4)

               Zato bi bilo treba uporabiti sredstva ESPG, da se zagotovi finančni prispevek v višini 6 958 623 EUR za vlogo, ki jo je predložila Nemčija.

               (5)

               Da bi čim bolj skrajšali čas, potreben za uporabo sredstev ESPG, bi se moral ta sklep uporabljati od datuma sprejetja –

         SPREJELA NASLEDNJI SKLEP:
   Člen 1
   V splošnem proračunu Evropske unije za proračunsko leto 2015 se uporabijo sredstva Evropskega sklada za prilagoditev globalizaciji v znesku 6 958 623 EUR v odobritvah za prevzem obveznosti in odobritvah plačil.
   Člen 2
   Ta sklep začne veljati na dan objave v Uradnem listu Evropske unije.
   Uporablja se od 6. oktobra 2015.

      V Strasbourgu, 6. oktobra 2015

            Za Evropski parlament

            Predsednik

         M. SCHULZ

            Za Svet

            Predsednik

         N. SCHMIT

      (1)  UL L 347, 20.12.2013, str. 855.

      (2)  UL C 373, 20.12.2013, str. 1.

      (3)  Uredba Sveta (EU, Euratom) št. 1311/2013 z dne 2. decembra 2013 o večletnem finančnem okviru za obdobje 2014–2020 (UL L 347, 20.12.2013, str. 884).